Source: http://www.bihon.ro/bct-vrea-sa-strice-seria-lui-csm-oradea/1193150
Timestamp: 2017-08-18 22:23:40+00:00

Document:
BCT vrea sa strice seria lui CSM Oradea - BIHON
BCT vrea sa strice seria lui CSM Oradea
la	25. octombrie 2012 14:08
BC Timişoara vor înfrunta vineri pe CSM Oradea
Două eşecuri la rând nu fac bine niciunei echipe din lume, iar în această categorie intră şi BC Timişoara. Leii din Banat înfruntă vineri pe CSM Oradea într-o deplasare deloc facilă, bihorenii fiind neînvinşi.
Vicecampioana merge încrezătoare pe Crişul Repede pentru disputa cu una dintre puţinele formaţii ce nu a cunoscut gustul înfrângerii în acest campionat. Vineri, de la ora 20, CSM Oradea şi BC Timişoara vor sta faţă în faţă, în sala Antonio Alexe, într-un veritabil derbi al vestului.
Alb-violeţii nu se tem de de confruntarea de la Oradea, chiar dacă despre CSM s-a spus că joacă cel mai frumos baschet din ţară. „Nicio echipă nu este de neînvins”, sună avertismentul pe care americanul Dominique Archie îl transmite înaintea partidei.
„Sper că am înțeles cu toții ce greșeli am făcut cu Clujul. Sper să arătăm cu totul altceva la Oradea. Ne va fi greu acolo, dar dacă vom da totul, putem învinge orice adversar. Suntem profesioniști, trebuie să dăm maximum la fiecare meci, n-avem nicio scuză să nu facem asta. Oradea e o echipă bună. Dacă îi lăsăm să joace, ne va fi foarte greu. Totul depinde de noi”, a explicat şi antrenorul Predrag Badnjarevic.
Fanii „leilor” pot urmări partida de la Oradea în direct pe TV pentru că posturile Digi Sport 2 şi Digi 24 Timişoara vor transmite acest joc începând cu ora 20.
Taguri: banat, bc timisoara, csm oradea, lei

References: CSM 
 CSM 
 CSM 
 CSM 
 CSM 
 CSM 
 csm